கேள்வி: ரேணு சக்கரவர்த்தி - திருமணம் மற்றும் அரசியல் என்பது என்ன?
பதில்: இவர் பிரபல பத்திரிக்கையாளர் நிகில் சக்கரவர்த்தி 1942 இல் மணந்தார். 1940 களின் ஆரம்பத்தில் கல்கத்தா பல்கலைக்கழகத்தில் ஆங்கில இலக்கியப் பேராசிரியராகப் பணிபுரிந்தார். ராணி மித்ரா தாசுகுப்தா, மணிகுந்தலா சென் ஆகியோருடன் சேர்ந்து, ''மகிளா ஆத்ம ரக்சா சமிதி'' என்ற அமைப்பை உருவாக்குவதில் முக்கியப் பங்கு வகித்தார். பின்னர், அது தேபாகா இயக்கம் என்னும் விவசாயிகள் போராட்டத்தில் பங்கு வகித்தது.Women in Tebhaga Movement, India Net Zone ஆதரவற்ற பெண்களுக்காக, இவர் தன் தாயுடன், நாரி சேவா சங்கத்தில் ஈடுபட்டார். 1948 இல், இந்திய பொதுவுடைமைக் கட்சி தடைசெய்யப்பட்ட இயக்கமாக அறிவிக்கப்பட்டபோது இவர் தலைமறைவாகிவிட்டார். இவர் 1952 மற்றும் 1957 இல் பசீர்காட் தொகுதியில் இருந்து மக்களவை (இந்தியா) தேர்ந்தெடுக்கப்பட்டார். பின்னர், 1962 இல் பராக்பூரிலிருந்து தேர்ந்தெடுக்கப்பட்டார். 1964 இல் பொதுவுடைமை இயக்கம் பிளவுபட்ட பிறகு, இவர் பழைய அமைப்பில் இருக்க முடிவு செய்தார். 1967 மற்றும் 1971 இல் தொடர்ந்து இரண்டு தேர்தல்களில் இவர் அதே தொகுதியில் இருந்து இந்தியப் பொதுவுடமைக் கட்சி (மார்க்சிஸ்ட்) எம். டி. இஸ்மாயிலால் தோற்கடிக்கப்பட்டார். இந்திய நாடாளுமன்றத்தில் ரேணு சக்கரவர்த்தி பணியாற்றிய காலக்கட்டத்தை கோபாலகிருஷ்ண காந்தி பின்வருமாறு எடுத்துரைத்தார்: "ஆரம்பகால மக்களவை மற்றும் மாநிலங்கவை அம்பேத்கர் நிர்ணயிக்கப்பட்ட" தினசரி மதிப்பீடுகளை விட ",எழுச்சிமிக்கதாக இருந்தது குறிப்பாக நாடாளுமன்ற விவாதங்களின் போது என்று கூறினார். ஒருங்கொளிக் கண்களைக் கொண்ட பெரோஸ் காந்தி, உமிழும் பூபேஷ் குப்தா, உணர்ச்சிவசப்பட்ட ஹிரன் முகர்ஜி, மயக்கமடையச் செய்யும் லட்சுமி மேனன், ரம்மனோகர் லோஹியா, உற்சாகமூட்டும் நாத் பாய், போராடும் ரேணு சக்கரவர்த்தி, விடாமுயற்சியுள்ள மினூ மசானி, திகைக்கச் செய்கின்ற கா. ந. அண்ணாதுரை, மற்றும், கவிதை அடல் பிகாரி வாஜ்பாய். " ஆகியோரால் இந்த நாடாளுமன்ற அவை நன்கு செயல்பட்டது. 1969இல் மேற்கு வங்காளம் சட்டமன்றத்துக்குத் தேர்ந்தெடுக்கபட்டு, இரண்டாவது ஐக்கிய முன்னணி அமைச்சரவையில் அமைச்சராக இடம்பெற்றார். நான்கு தசாப்த கால அரசியல் வாழ்க்கையில் இவர் தொழிலாளர் இயக்கத்தில் தீவிரமாக செயல்பட்டார். பல வேலைநிறுத்தங்களை ஏற்பாடு செய்தார். அதற்காகப் பல முறை சிறை சென்றார். பெண்கள் இயக்கத்தில் துடிப்பான பங்களிப்பாளராக இருந்தார். பல அமைப்புகளின் நிர்வாகக் குழுக்களில் இருந்தார்.